**Tiszavasvári Város Önkormányzata**

**Képviselő-testülete**

**300/2024. (XI.21.) Kt. számú**

**határozata**

**A „Pályázat benyújtása a „Vízminőség javítása Magyarországon” című pályázatra” 179/2024. (VIII.8.) Kt. számú határozat módosításáról**

Tiszavasvári Város Önkormányzata Képviselő-testülete a *„Pályázat benyújtása a „Vízminőség javítása Magyarországon” című pályázatra”* vonatkozó 179/2024. (VIII.8.) Kt. számú határozat módosításárólaz alábbi döntést hozza:

1. **Úgy dönt,** hogy a „Pályázat benyújtása a „Vízminőség javítása Magyarországon” című pályázatra” vonatkozó 179/2024. (VIII.8.) Kt. számú határozata **II. pontját az alábbiak szerint módosítja:**

**Eredeti szövegrész:**

*„II. Kifejezi szándékát, hogy a melléklet szerinti műszaki tartalommal az SM07-WWM jelű „Vízminőség javítása Magyarországon” című végleges pályázati felhívás megjelenését követően pályázatot nyújt be. Felhatalmazza a polgármestert a pályázati felhívásra a pályázatot benyújtsa a melléklet szerinti műszaki tartalommal, amennyiben a pályázat felhívás szerint a támogatási intenzitás 100 %-os, azonban, ha a támogatás intenzitása kevesebb, úgy mérlegelje az önerő mértékét és szükség estén egyeztessen a testülettel.”*

**Módosított szövegrész:**

**„II.** Tekintettel a víziközmű vagyon és a víziközmű működtető eszközök Magyar Állam tulajdonába történő térítésmentes átruházásának folyamatára **úgy dönt**, hogy **elfogadja az ÉRV Zrt, javaslatát,** mely szerint **az SM07-WWM jelű „Vízminőség javítása Magyarországon” című végleges pályázati felhívásra nem az önkormányzat, hanem az ÉRV Zrt nyújt be pályázatot legkésőbb 2024. december 2. napjáig, az alábbi együttes feltételekkel:**

* az **ÉRV Zrt.** a beruházás során **ugyanazt a műszaki tartalmat valósítja meg, amit a Képviselő-testület 179/2024. (VIII.8.) Kt. számú határozatában műszaki tartalomként megjelöl, azzal**, hogy a módosított műszaki tartalom alapján az épület rekonstrukciója e pályázat keretében nem valósul meg. Amennyiben a pályázati feltételrendszernek történő megfelelés érdekében **műszaki tartalom módosítása válik szükségessé** a végrehajtás során, **a Képviselő-testület együttműködik a módosított műszaki tartalom elfogadásában, és**
* **az ÉRV. Zrt. a pályázati benyújtási határidőig** – azaz legkésőbb 2024. december 2. napjáig – az ellátásért felelős Magyar Állam által **vagyonkezelői jogot szerez a pályázat tárgyát képező víziközmű rendszeren.**

Amennyiben ezen feltételek mentén nem válik jogosulttá az ÉRV Zrt. a pályázat benyújtására, abban az esetben az **önkormányzat fenntartja azt a szándékát, hogy pályázatot nyújt be** **az SM07-WWM jelű „Vízminőség javítása Magyarországon” című pályázatra, amennyiben annak feltételei fennállnak.** Ebben az esetben kéri az ÉTV Zrt. együttműködését a már elkészült pályázati dokumentáció átadása kapcsán.

2. **Úgy dönt,** hogy a „Pályázat benyújtása a „Vízminőség javítása Magyarországon” című pályázatra” vonatkozó 179/2024. (VIII.8.) Kt. számú határozatát az alábbi a **VI. ponttal egészíti ki:**

„VI.1 **Kinyilvánítja azon szándékát**, hogy a pályázat lebonyolítása érdekében Tiszavasvári Város Önkormányzata a pályázat szerinti **partnerségi megállapodást kíván kötni** **az ÉRV Zrt.-vel, a II. pontban foglalt feltételek fennállása estén.**

**Határidő**: azonnal **Felelős:** Balázsi Csilla polgármester”

3. **Elfogadja** a határozat mellékletét képező **partnerségi szándéknyilatkozatot** és **felhatalmazza a polgármestert annak aláírására** azzal a **feltétellel**, hogy a pályázati benyújtási határidőig az ÉRV Zrt. jogosulttá válik a pályázat benyújtására, azaz vagyonkezelővé válik a víziközmű tekintetében.

4. 1 **Felhatalmazza** a polgármestert, hogy

* **folytasson tárgyalásokat** a partnerségi megállapodás tartalmára vonatkozóan, és figyelemmel a Képviselő-testület jelen döntésére, a **pályázati feltételrendszernek megfelelő megállapodást írja alá**;
* **folytasson egyeztetéseket** az önkormányzat által megrendelt **tervek átadhatóságáról,** és az önkormányzat ezzel kapcsolatban **felmerült költségeinek megtérítéséről**.

4.2. A Képviselő-testület kifejezetten kéri az ÉRV Zrt. képviselőjét, hogy folyamatosan tájékoztassa az önkormányzatot a pályázat megvalósításának folyamatáról, a szükséges döntések meghozatala érdekében is.

4.3. Felkéri a polgármestert, hogy a döntésről értesítse az ÉRV Zrt. képviselőjét.

**Határidő**: esedékességkor **Felelős:** Balázsi Csilla polgármester

 **Balázsi Csilla Dr. Kórik Zsuzsanna**

**polgármester jegyző**

300/2024. (XI.21.) Kt. hat melléklete



